Foto: Screenshot; As.com



MARIO MANDŽUKIĆ novi je igrač madridskog Atletica. Španjolski AS u popodnevnim je satima objavio vijest kako će Mandžo u srijedu potpisati s prvacima Španjolske, a istu informaciju kasnije su potvdili Bild i Marca.

Bild piše kako je Bayern pristao na odštetu u visini od 22 milijuna eura.

Bayern u srijedu predstavlja Lewandowskog, Atletico Mandžukića



Navodno je Diego Simeone prvotno htio dovesti Alvara Negreda iz Manchester Cityja, ali prvak Engleske nije htio pustiti Španjolca za manje od 30 milijuna eura. Simeone se zato okrenuo Mandžukiću, koji je odbio ponude Juventusa i Zenita.



Španjolci tvrde kako su Bayern i Atletico već postigli dogovor, a da će Mandžo od idućeg tjedna započeti s treninzima u novom klubu.

Tekst se nastavlja ispod oglasa

Oblak kao zamjena za Courtoisa

Belgijski vratar Thibaut Courtois vraća se u Chelsea nakon što je u Atleticu proveo tri godine na posudbi, a umjesto njega na vrata španjolskog prvaka trebao bi stati mladi Slovenac, Jan Oblak.



As piše kako se Oblak nije pojavio na pripremama Benfice, jer je portugalski klub pristao na 16 milijuna eura odštete za "najperspektivnijeg mladog vratara u Europi", kako ga predstavljaju Španjolci.